
AVIZ

Asupra propunerii legislative pentru modificarea şi completarea Legii nr. 44/1994 privind veteranii de război, precum şi unele drepturi ale invalizilor şi văduvelor de război (republicată)
  
   Cu adresa nr.PLX.146 din 19 martie 2007, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare, Comisia pentru buget, finanţe şi bănci cu propunerea legislativă pentru modificarea şi completarea Legii nr. 44/1994 privind veteranii de război, precum şi unele drepturi ale invalizilor şi văduvelor de război (republicată).

In urma examinării, în şedinţa din data de 4 aprilie 2007, Comisia, cu unanimitate de voturi, a hotărât întocmirea unui aviz de respingere.

